
PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 8 noiembrie 2022
             Nr.  PL-x  463/2022

             4c-13/697/2022


BIROULUI  PERMANENT

AL

  CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru modificarea art.20 alin.(5) din Legea nr.51/1995 pentru organizarea şi exercitarea profesiei de avocat, trimis cu adresa nr. PL- x 463 din 6 septembrie 2022 şi înregistrat cu nr. 4c-13/697 din 6 septembrie 2022.
     În raport cu obiectul și conținutul său, proiectul de lege face parte din categoria legilor ordinare.
                                               PREŞEDINTE,

                                                         Laura    VICOL

RAPORT
asupra 
Proiectului de Lege pentru modificarea art.20 alin.(5) din Legea nr.51/1995 pentru organizarea şi exercitarea profesiei de avocat

În conformitate cu prevederile art. 95  din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege pentru modificarea art.20 alin.(5) din Legea nr.51/1995 pentru organizarea şi exercitarea profesiei de avocat,  trimis cu adresa nr. PL-x 463 din 6 septembrie 2022 şi  înregistrat cu nr. 4c-11/697  din 6 septembrie 2022.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în ședința din 1 septembrie 2022.


Consiliul Legislativ a avizat favorabil, cu observații și propuneri,  inițiativa legislativă, prin avizul nr. 634 din 26 mai 2022.


Consiliul Superior al Magistraturii a transmis o adresă prin care se precizează că „problematica vizată de proiectul de lege excedează atribuțiilor acestei autorități publice.”
Consiliul Economic și Social a avizat favorabil proiectul de lege.

Guvernul României a transmis un punct de vedere prin care precizează că Parlamentul va decide asupra oportunității adoptării inițiativei legislative.
Comisia pentru drepturile omului, culte și problemele minorităților naționale a avizat favorabil proiectul de lege prin avizul nr. 4c-6/529/14 septembrie 2022.
Proiectul de lege are ca obiect de reglementare modificarea art.20 alin.(5) din Legea nr.51/1995, astfel încât să poată dobândi calitatea de avocat definitiv, fără susţinerea examenului de definitivare şi grefierii cu studii juridice şi magistraţii asistenţi care au promovat examenul de primire în profesia de avocat şi care până la data susţinerii acestui examen, au îndeplinit funcţia respectivă timp de 5 ani, cu condiţia promovării examenului de definitivat în profesia din care provin, la fel ca şi celelalte categorii profesionale, respectiv judecător, procuror, notar public, consilier juridic sau jurisconsult.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege, expunerea de motive, avizul Consiliului Legislativ, avizul Consiliului Economic și Social, adresa Consiliului Superior al Magistraturii, precum și punctul de vedere al Guvernului în şedinţa din  8 noiembrie2022. 



La lucrările Comisiei juridice, de disciplină și imunități au participat membrii comisiei conform listei de prezență.


     La dezbateri a participat, în calitate de invitat, domnul Mihai Pasca, secretar de stat în Ministerul Justiției.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor  adoptarea Proiectului de Lege pentru modificarea art.20 alin.(5) din Legea nr.51/1995 pentru organizarea şi exercitarea profesiei de avocat, cu amendamentele admise redate în Anexa nr. 1 care face parte integrantă din prezentul raport. Amendamentele respinse sunt redate în Anexa nr. 2.
În raport cu obiectul şi conţinutul reglementării, proiectul de lege face parte din categoria legilor ordinare.
                     PREŞEDINTE,                                      SECRETAR,

                      Laura VICOL                                   László-Zsolt LADÁNYI 

Consilier parlamentar, Paul Șerban
ANEXA nr. 1

AMENDAMENTE ADMISE
	Nr. crt.
	Text în vigoare
	Text Senat
	Comisia juridică (autor amendament)
	Motivare

	1. 
	
	Lege privind modificarea art. 20 alin. (5) din Legea nr. 51/1995 pentru organizarea și exercitarea profesiei de avocat
	Nemodificat 
	

	2. 
	
	Articol unic.- La articolul 20 din Legea nr.51/1995 pentru organizarea şi exercitarea profesiei de avocat, republicată în Monitorul Oficial al României, Partea I, nr.440 din 24 mai 2018, cu modificările şi completările ulterioare, alineatul (5) se modifică şi va avea următorul cuprins:
	Nemodificat 
	

	3. 
	(5) Cel care a promovat examenul de primire în profesia de avocat şi care până la data susţinerii examenului de primire în profesia de avocat a îndeplinit funcţia de judecător, procuror, notar public, consilier juridic sau jurisconsult timp de 5 ani dobândeşte calitatea de avocat definitiv, fără susţinerea examenului de definitivare prevăzut/a alin. (1), cu condiţia promovării examenului de definitivat în profesia din care provine.
	(5) Cel care a promovat examenul de primire în profesia de avocat şi care, până la data susţinerii examenului de primire în profesia de avocat, a îndeplinit funcţia de judecător, procuror, notar public, grefier cu studii superioare juridice, magistrat-asistent, executor judecătoresc, consilier juridic sau jurisconsult timp de 5 ani dobândeşte calitatea de avocat definitiv, fară susţinerea examenului de definitivare prevăzut la alin.(l), cu condiţia promovării examenului de definitivat în profesia din care provine. Absolvenţii cu atestat ai Şcolii Naţionale de Grefieri care au obţinut media de absolvire cel puţin 7 se consideră definitivaţi în profesia din care provin.”
	(5) Cel care a promovat examenul de primire în profesia de avocat şi care, până la data susţinerii examenului de primire în profesia de avocat, a îndeplinit funcţia de judecător, procuror, notar public, grefier cu studii superioare juridice, magistrat-asistent, executor judecătoresc, consilier juridic sau jurisconsult timp de 5 ani dobândeşte calitatea de avocat definitiv, fară susţinerea examenului de definitivare prevăzut la alin.(l), cu condiţia promovării examenului de definitivat în profesia din care provine. 

Autor: Grup parlamentar PSD, PNL, UDMR, USR, MINORITĂTI
	


                                                                                                                                                    Anexa nr. 2

AMENDAMENTE RESPINSE

	Nr. crt.
	Text proiect de lege
	Amendamente
	1.Motivare pentru susţinerea amendamentului

2.Motivare pentru respingerea amendamentului


	Camera Decizională

	1.
	Lege privind modificarea art. 20 alin. (5) din Legea nr. 51/1995 pentru organizarea și exercitarea profesiei de avocat
	Lege privind modificarea și completarea art. 20 alin. (5), abrogarea art. 14 lit. d), art. 59 (6), art. 107(1) din Legea nr. 51/1995 pentru organizarea și exercitarea profesiei de avocat.

Autor: dep. Rusu Daniel
	1.Modificarea titlului legii, această lege a suportat modificări an după an, fără a fi armonizată cu normele din dreptul internațional, și mai mult decât atât, conține articole aflate în paralelism legislativ, precum și restricții în libertatea de exprimare, interzise prin art. 15 din Convenția Europeană pentru Drepturile Omului. În completare la modificările și completările art. 20 alin. (5), adoptate de Senat, amendamentul prevede ca pe lângă referințele de înscriere în profesie a categoriilor profesionale enunțate să se reglementeze înscrierea în profesia de avocat inclusiv pentru doctorii în drept, în considerația respectării principiului specializării în științe juridice, prin studiile postuniversitare de doctorat, care îndeplinesc condițiile de înscriere, în calitate de avocat definitiv, fără examen, pe baza diplomei de doctor în drept recunoscută în România.

2. Amendamentul a fost respins prin vot

	

	2.
	
	1. La articolul 14, litera d) se abrogă.

Autor: dep. Rusu Daniel


	1.Încalcă art. 6 lit. c) din Convenția Europeană în materia asigurării dreptului la apărare, prin restrângerea dreptului la apărare pentru cetățenii care sunt acuzați de exercitarea sau sprijinirea sub orice formă exercitării fără drept a profesiei de avocat. Încalcă dispozițiile art. 15, pct. 1,2, cu aplicarea art. 7.1, art. 10 (1), art. 17, art. 1 din Convenția Europeană, art. 11 (1) din CDTUE, art. 11 9!0 , (2) art. 20 (1), (2) din Constituția României privind aplicarea în dreptul român a prevalenței normelor de drept european, transpuse în legea penală prin art. 12 Cp, art. 24 din Constituție privind dreptul la apărare sub aspectul ca avocaților le este interzis să apere categorii de persoane care sunt acuzate ca au redactat memorii, întâmpinări, diverse tipuri de cereri juriști fiind, înregistrați ca persoane fizice sau persoane juridice autorizate în formele reglementate la Legea nr. 31/1990 a societăților comerciale, ceea ce constituie o gravă încălcare a drepturilor și libertăților fundamentale ale omului, de la care statele membre în UE nu au dreptul de derogare nici în caz de război, potrivit art. 15, pct. 1,2,3 din Convenție. Norma juridică este generic exprimată, lasă loc de interpretări și abuzuri. Organele profesiei de avocat nu sunt reglementate de Constitutia Romaniei ca  se pot substituie  judecatorului care este  singurul in drept sa interpreteze si sa aplice legea;
2. Amendamentul a fost respins prin vot.

	

	3.
	
	2. După alineatul 5 se introduce un alineat nou, alin. (51), cu următorul cuprins:

(51) Cel care a promovat examenul de doctorat în drept prin diploma recunoscută în România, dobândește calitatea de avocat definitiv la cerere, fără susținerea examenului de admitere în profesie.

Autor: dep. Rusu Daniel
	1.

2. Amendamentul a fost respins prin vot.
	

	4.
	
	3. La articolul 59, alineatul (6) se abrogă.

Autor: dep. Rusu Daniel
	1. Continutul  articolului a fost inventat de avocatii pentru a fi  condamnati  cu inchisoare  juristii inscrisi in formele de organizare concurente, pe care autoritatile statului le-au aprobat si inregistrat cu scop si obiect de activitate indentic, potrivit dreptului de a se asocia juristii in pluralism de organizatii profesionale in scop de  aparare drepturilor si libertatilor fundamentale ale omului ceea ce nu este rau intro societate democratica, potrivit dreptului constitutional la asociere prevazut in  Constitutia Romaniei prin art. 40(1):  ,,Cetăţenii se pot asocia liber în partide politice, în sindicate, în patronate şi în alte forme de asociere.’’
 Acest tip de restrictie introdus prin legea 270/2010 de modificare a legii 51/1995, ulterior republicata, incalca flagrant normele de drept national si international dupa cum urmeaza:
Restrictionarea  libertatii de exprimare impusa in plan intern  este aplicata cu incalcarea dispozitiilor din art. 10 pct. 1, art. 14, art. 17, art. art. 18 din Conventia Europeana, precum si din art. 10 (1) , art. 11(11) , art. 13, art.  44, art.  49(1), (2), (3), art. 50 din Carta Drepturilor Fundamentale a UE;

Este in paralelism legislativ prevazut sub sanctiunea abrogarii prin art. 16(1,(2),(3) din legea nr. 24/2000 de tehnica legislativa;

 In continutul legi nr. 51/1995 republicata sunt 4 infractiuni care definesc elemente identice de activitati fara drept, din care trei fac trimitere la regimul de executare al pedepsei din legea penala prin utilizarea sintagmei                  ,,se pedepseste potrivit legii penale”, in timp ce art. 59(6) nu face trimitere; Incalca art. 53(1),(2) din Constitutia Romaniei: – Restrângerea exerciţiului unor drepturi sau al unor libertăţi; Incalca art. 30(1),(2),(3) din Constitutia Romaniei, privind libertatea de exprimare, definita  inviolabila, pentru care orice cenzura este interzisa; Incalca art. 70 din  Codul Civil: Respectul vieţii private şi al demnităţii persoanei umane - Dreptul la libera exprimare -
Incalca articolul 49 din CDFUE care preve in alin (3): Pedepsele nu trebuie să fie disproporționate față de infracțiune; Incalca  articolul 11 alin (1):   din CDFUE, care prevede: Orice persoană are dreptul la libertatea de exprimare. Acest drept cuprinde libertatea de opinie și libertatea de a primi sau de a transmite informații sau idei fără amestecul autorităților publice și fără a ține seama de frontiere.Incalca articolul 13 din CDFUE  care prevede Libertatea artelor și științelor: Artele și cercetarea științifică sunt libere. Libertatea universitară este respectată;
2. Amendamentul a fost respins prin vot.
	

	5.
	
	4. La articolul 107, alineatul (1) se abrogă.

Autor: dep. Rusu Daniel
	1. Dispozitiile inscrise in text potrivit carora ,, îşi încetează de drept activitatea” cu referire la ,, persoanele fizice sau juridice care au fost autorizate în baza altor acte normative ori au fost încuviinţate prin hotărâri judecătoreşti să desfăşoare activităţi de consultanţă, reprezentare sau asistenţă juridică, în orice domenii,’’ infrang dispozitiile de drept constitutional prevazute de art.   15 din Constituie, dar si din art. 6 din Noul Cod Civil prin care se prevede ca norma interpretatativa produce efecte numai pentru viitor; Mai mult decat atat, norma juridica: ,,Continuarea unor asemenea activităţi constituie infracţiune şi se pedepseşte potrivit legii penale ‘’ este in paralelism legislativ cu textul din art. 25(2), art. 25(3), art. 59(6) din legea  51/1995 ,republicata, prin identificarea aceluiasi scop de tragere la raspundere penala a persoanelor care sub protectia unor  Organizatii Non Guvernamentale legal constituite si infintate prin hotatari judecatoresti definitive si irevocabile, sau prin societati comerciale de  consultanta de afaceri si management,  au dobandit dreptul legitim sa faca activitati specifice de aparare a drepturilor omului sau de consultanta in varietatea de domenii de activitate cum sunt dreptul fiscal, dreptul administrativ, protectia persoanelor vulnerabile, inclusiv din asociatii cu scop umanitar, si caritabil;       
2. Amendamentul a fost respins prin vot.

